BG Официален вестник на Европейския съюз C 143/2

Обобщена информация, изпратена от държавите-членки, относно държавна помощ, отпусната съгласно Регламент (ЕО) № 1857/2006 на Комисията за прилагането на членове 87 и 88 от Договора за ЕО към държавната помощ за малки и средни предприятия, осъществяващи дейност в производството на селскостопански продукти и за изменение на Регламент (ЕО) № 70/2001

(2007/C 143/02)

Номер XA: XA 64/07

Държава-членка: Република Литва

Регион: —

Наименование на схемата за помощ или име на фирмата, която получава индивидуалната помощ: Paramos teikimas už šalutinių gyvūninių produktų, neskirtų vartoti žmonėms, pašalinimą ir sunaikinimą

Правно основание: Lietuvos Respublikos žemės ūkio ministro 2007 m. balandžio 13 d. įsakymas Nr. 3D-162 „Dėl paramos teikimo už šalutinių gyvūninių produktų, neskirtų vartoti žmonėms, pašalinimą ir sunaikinimą taisyklių patvirtinimo ir žemės ūkio ministro 2006 m. gegužės 26 d. įsakymo Nr. 3D-217 bei žemės ūkio ministro 2006 m. spalio 3 d. įsakymo Nr. 3D-385 pripažinimo netekusiais galios“

Планирани годишни разходи по схемата или общ размер на предоставените индивидуални помощи на фирмата: 6 800 000 LTL в съответствие с официалния обменен курс на еврото (1 971 000 EUR)

Максимален интензитет на помощта: В размер до 100 % от разходите по отстраняване и унищожаване на мъртви животни, когато е задължително изследване за ТСЕ на такива мъртви животни.

В размер до 100 % от разходите за отстраняването на мъртви животни.

В размер до 75 % от разходите за унищожаването на такива мъртви животни.

Дата на влизане в сила:

Продължителност на схемата или отпуснатата индивидуална помощ: До 31 декември 2013 г.

Цел на помощта: Подпомагане на МСП

Да се предостави помощ на предприятията и земеделските производители, осъществяващи дейност в сектор животновъдство с цел да се гарантира последователна програма за контрол и безопасно отстраняване на всички мъртви животни.

Прилага се член 16 от Регламент (ЕО) № 1857/2006 на Комисията.

Приемливи разходи са разходите, свързани с отстраняването и унищожаването на мъртви животни.

Засегнат/и отрасъл/отрасли: Първично производство на селскостопански продукти.

Име и адрес на органа, който отпуска помощта:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius

Интернет страница: http://www.zum.lt/min/Isakymai/dsp_isakymas.cfm?IsakymasID=3409&langparam=Lt

Други данни: —

Номер XA: XA 65/07

Държава-членка: Кипър

Регион: Помощта не е отпусната от регионален орган

Наименование на схемата за помощ или име на фирмата, която получава индивидуалната помощ: Sigan Management — план за събиране, транспортиране и преработка на животински отпадъци.

Правно основание: Άρθρο 120470.07501 του Προϋπολογισμού για το 2007 — Άλλες Δαπάνες — Συλλογή, μεταφορά, επεξεργασία και τελική διάθεση Ζωικών Αποβλήτων (προσφορά 20/2004) [(Article 120470.07501 of the Budget for 2007 — Other expenditure — Collection, transport, processing and final disposal of animal waste (Bid 20/2004)]

Ο περί της Εφαρμογής Κοινοτικών Κανονισμών στον Τομέα της Κτηνιατρικής Νόμος του 2004 [Ν149(Ι)/2004 (2004 Law on the implementation of Community Regulations in the veterinary sector) (Ν149(Ι)/2004)]

Планирани годишни разходи по схемата или общ размер на предоставените индивидуални помощи на фирмата: На Sigan Management се предоставят 1 295 000 CYP годишно. Всяка година преди извършването на последното месечно плащане, годишната сума се коригира в зависимост от промените в цените на гориво и плащането се променя съответно.

Максимален интензитет на помощта: 100 % покриване на разходи по отстраняването и унищожаването на мъртви говеда над 24-месечна възраст. Тези животни трябва да се изследват за трансмисивна спонгиформна енцефалопатия (ТСЕ).

100 % покриване на разходи по отстраняването и унищожаването на мъртви възрастни овце и кози (над 18-месечна възраст). Тези животни трябва да се изследват за ТСЕ. 100 % покриване на разходи по отстраняването и унищожаването на мъртви животни (телета до 24-месечна възраст, овце и кози до 18-месечна възраст, свине, домашни птици и зайци). Компетентнят орган ще повиши таксата за клане на всички животни и домашни птици, за да покрият 25 % от разходите по унищожаването на споменатите животни. Според изчисленията на компетентните власти 25 % от разходите по унищожаване на мъртви животни (телета до 24-месечна възраст, овце и кози до 18-месечна възраст, свине, домашни птици и зайци) възлизат на 150 892 CYP годишно.

Дата на влизане в сила: Схемата влезе в сила на 1 декември 2006 г. (това е схема за отпускане на държавна помощ, влязла в сила преди датата на влизане в сила на Регламент (ЕО) № 1857/2006 и която въпреки това попада в неговия обхват по силата на член 23, параграф 2 от него).

Продължителност на схемата или отпусната индивидуална помощ: Фирмата е задължена да предоставя услугите си в съответствие със сроковете, посочени в тръжните документи за период от 7 години, т.е. до 30 ноември 2013 г.

Цел на помощта: Събирането, транспортирането, съхранението и използването на животински отпадъци, непредназначени за консумация от човека, регламентирани от разпоредбите на Регламент (ЕО) № 1774/2002, които са били транспонирани в законодателството на Кипър посредством Закон от 2004 г., за прилагане на Регламенти на Общността във ветеринарния сектор (Ν149(Ι)/2004).

Засегнат/и отрасъл/отрасли: Всички животновъди в области, контролирани от Република Кипър, които ползват предоставените безплатно услуги на Sigan Management: събиране и унищожаване на мъртви животни.

Име и адрес на органа, който отпуска помощта:

Κτηνιατρικές Υπηρεσίες (Veterinary Services) Υπουργείο Γεωργίας, Φυσικών Πόρων και Περιβάλλοντος (Ministry of Agriculture, Natural Resources and Environment) CY-1417 Λευκωσία (CY-1417 Nicosia)

Интернет страница: www.moa.gov.cy/vs

Други данни: —

Номер XA: XA 66/07

Държава-членка: Латвия

Регион: —

Наименование на схемата за помощ или име на фирмата, която получава индивидуална помощ: Eiropas Savienības struktūrfonda Eiropas Lauksaimniecības virzības un garantiju fonds Vienotā programmdokumenta 4. prioritātes “Lauku un zivsaimniecības attīstības veicināšana” 4.1. pasākuma “Investīcijas lauksaimniecības uzņēmumos”

Правно основание: 2006. gada 19. septembra MK noteikumi Nr. 777 “Noteikumi par atklāta projektu iesniegumu konkursa “Investīcijas lauksaimniecības uzņēmumos” vadlīnijām”

Планирани годишни разходи по схемата или общ размер на предоставените индивидуални помощи на фирмата: Общата сума съгласно схемата за предоставяне на помощ възлиза на 5 000 000 LVL

Максимален интензитет на помощта: Публичното финансиране на приложимите разходи не надвишава:

Приемливи разходи:

За приемливи се считат само онези бюджетни позиции, предвидени в изчисленията на строителния проект, които в рамките на проекта са пряко свързани с мерките, финансирани от структурните фондове. Все пак, следните разходи не пряко свързани с производството, например, ще бъдат счетени за приемливи разходи, ако сумата от тях не надвишава 30 % от общата сума на приемливите строителни разходи: строителството, реконструкцията и обновлението на административни сгради, инсталирането на външно осветление, охранителни пунктове в сградите, инсталиране на алармени системи за сигурност, включително системи за видеонаблюдение, помощни стаи, ако се обясни тяхното функционално използване, стаи за отдих на персонала и т.н.

Ако строителният проект предвижда озеленяване, само разходите за асфалтиране (или полагането на други настилки), създаване на ливадни площи, издигане на ограждения и контролно-пропусквателни пунктове ще се счетат за допустими;

Дата на влизане в сила:

Продължителност на схемата или отпуснатата индивидуална помощ:

Цел на помощта: Целта на помощта е да гарантира балансирано и устойчиво развитие на селските райони, намалявайки социално-икономическите различия между селските и градските райони, запазвайки разнообразна околна среда в селските райони и насърчавайки ефективно и конкурентоспособно производство на селскостопански продукти.

Настоящата мярка е в съответствие с член 4 от Регламент (ЕО) № 1857/2006 на Комисията.

Засегнат/и отрасъл/отрасли: Помощта е предназначена за малките и средните предприятия, осъществяващи дейност в селското стопанство.

Име и адрес на органа, който отпуска помощта:

Latvijas Republikas Zemkopības ministrija LV-1981 Rīga

Интернет страница: www.zm.gov.lv

ХА Номер: XA 67/07

Държава-членка: Република Литва

Регион: —

Наименование на схемата за помощ или име на дружеството, което получава индивидуална помощ: Помощ за животновъдството

Правно основание: Lietuvos Respublikos žemės ūkio ministro 2007 m. balandžio 18 d. įsakymas Nr. 3D-166 „Dėl paramos veislininkystei taisyklių patvirtinimo“

Годишни разходи, предвидени по схемата, или общ размер на индивидуалната помощ, отпусната на дружеството: 28 000 000 LTL, по официалния обменен курс за EUR (8 109 360 EUR)

Максимален интензитет на помощта: До 100 % от административните разходи за създаване и поддържане на регистри на стадата.

До 70 % от разходите по изследвания, извършвани от трети лица или от името на трети лица за определяне генетичното качество или продуктивността на животните, с изключение на проверките, извършвани от собственика на животните и рутинния качествен контрол на млякото.

До 40 % от разходите, свързани с въвеждането в стопанството на нови животновъдни техники или практики, с изключение на разходите, свързани с изкуствено осеменяване, до 31 декември 2011 г.

До 100 % от разходите, свързани с организирането на конкурси, изложения, панаири и форуми, както и участието в такива, с оглед обмен на информация.

Дата на привеждане в действие:

Продължителност на схемата или индивидуалната помощ: До 31 декември 2013 г.

Помощ по отношение на разходите, свързани с въвеждането в стопанството на нови животновъдни техники или практики, с изключение на разходите, свързани с изкуствено осеменяване, до 31 декември 2011 г.

Цел на помощта:

— подкрепа за МСП,

— насърчаване на животновъдите да участват в програми за оценка на отглеждането на животни на базата на животинските потомства, както и в други селекционни програми,

— увеличаване на селскостопанската производителност от отглеждани животни и подобряване на генетичния потенциал, както и увеличаване на стадата с голям развъден потенциал,

— събиране на данни за продуктивността и размножаването на животните и разработване на компютъризирано животновъдство и програми за подбор на животните, използващи единна компютърна мрежа,

— модернизиране на продуктивността на животните и технологии за оценяване качеството на месото,

— насърчаване на животновъдството за отглеждане на животни с голям развъден потенциал и за подобряване на стандартите на отглеждането на животни,

— предпазване и подобряване на отглеждането на животните в Литва и на техния генетичен фонд,

— оценяване на животновъдството и организиране на изложения на животни, изпитвания на коне и конни състезания.

Прилагат се членове 15 и 16 от Регламент (ЕО) № 1857/2006 на Комисията.

Допустимите разходи са:

1) административните разходи за създаване и поддържане на регистри на стадата;

2) разходите за изследвания, извършвани от трети лица или от името на трети лица за определяне генетичното качество или продуктивността на животните, с изключение на проверките, извършвани от собственика на животните и рутинния качествен контрол на млякото;

3) разходите, свързани с въвеждането в стопанството на нови животновъдни техники или практики, с изключение на разходи, свързани с въвеждането или осъществяването на изкуствено осеменяване;

4) разходите, свързани с организирането на конкурси, изложения, панаири и форуми, както и участието в такива, с оглед обмен на информация.

Засегнат/и икономически сектор/и: Размножаване на животни (говедовъдство, коневъдство, свиневъдство, овцевъдство, козевъдство).

Име и адрес на предоставящия орган:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius

Интернет страница: http://www.zum.lt/min/Isakymai/dsp_isakymas.cfm?IsakymasID=3414&langparam=LT

Други сведения: —